38628 Hujo

38628 Hujo (oficiale Huya)  estas tre granda malhela duopa transneptuna objekto.

Je la momento de sia malkovro, ĝi estis la plej brila (kaj supozeble plej granda) malkovrita transneptuna objekto, krom Plutono. Kun diametro de ĉirkaŭ 406 km, ĝi estas kandidata nanplanedo.

 Malkovro 
Ĝi estis malkovrita la  de la venezuela astronomo Ignacio Ramón Ferrín Vázquez elde la Nacia Astronomia Observatorio de Llano del Hato en Merido (Venezuelo).

 Orbito 
Kiel Plutono, ĝi estas en orbita resonanco 2:3 kun Neptuno. Ĝi do estas plutoneno. Ĉar ĝia orbito krucas tiun de Neptuno, ĝi estas neptunrenkonta asteroido. Ĝia neptuna MOID estas 1,70444 astronomia unuo aŭ 254,981 milionoj da km.

 Nomo 
Ĝi estis nomita laŭ la dio Huya de la mitologio de la indianoj Wayuu de Venezuelo. Asociata kun la pluvo kaj la vintro, li loĝas en la ĉiela altaĵo trans la Suno.

 Satelito 
Ĝia satelito estis malkovrita ma  far'de K. S. Noll, W. M. Grundy, H. Schlichting, R. Murray-Clay kaj S. D. Benecchi uzinte observojn de la kosmoteleskopo Hubble, anoncita la .

Tiu satelito trakuras orbiton de duona grandakso 1740 ± 80 km, ĝia orbita periodo estas 76,8 horoj (3,2 tagoj) kaj ĝi havas diametron de 213 ± 30 km. Ĝi estis portempe nomita S/2012 38628 Huya 1.

 Eksteraj ligiloj 




  (38628) Huya; el Johnston's Archive
  Listo de konataj transneptunaj objektoj; el Johnston's Archive
  Malkovro de brila transneptuna objekto, de Ignacio Ramón Ferrín Vázquez kaj aliaj

Kategorio:Transneptunaj objektoj
Kategorio:Plutonenoj
Kategorio:Neptunrenkontaj asteroidoj
Kategorio:Kelkopaj asteroidoj
Kategorio:Malkovrita de Ignacio Ramón Ferrín Vázquez
Kategorio:Astronomiaj objektoj malkovritaj en 2000